Martin Rajna

De Martin Rajna, gebuer den 21. September 1995 zu Dunaújváros an Ungarn, ass en ungaresche Museker. Hien iwwerhëlt am September 2026 d'Funktioun vum Orchesterchef a musikaleschen Direkter vun de Lëtzebuerger Philharmoniker. Hien gëtt den Nofollger vum Gustavo Gimeno.

 Karriär 
De Martin Rajna huet Piano a Kompositioun um Béla Bartók Conservatoire (2010–2015) studéiert a säi Master am Dirigéieren op der Franz-Liszt-Museksakademie (2015–2020) zu Weimar gemaach.

Hie gouf 2023 als Chefdirigent vun der ungarescher Staatsoper ernannt. Hie war och Chefdirigent vum philharmoneschen Orchester vu Győr an hat reegelméisseg Gaaschtoptrëtter als Dirigent vun aneren ungaresche Symphonieorchesteren. An der Saison 2024/25 hat hien e puer international Debute mat ë. a. dem London Philharmonic Orchestra an de Lëtzebuerger Philharmoniker.

 Auszeechnungen  
 Junior Prima Award (2018)
 Talent Award um György Cziffra Festival (2023)

 Um Spaweck 

Kategorie:Ungaresch Dirigenten
Kategorie:Dirigente vun de Lëtzebuerger Philharmoniker
Kategorie:Gebuer 1995